DECIZIA AFG/1/2007 A COMITETULUI POLITIC ȘI DE SECURITATE EUPOL
din 16 octombrie 2007
privind numirea șefului misiunii EUPOL AFGANISTAN
(2007/685/PESC)
COMITETUL POLITIC ȘI DE SECURITATE,
având în vedere Tratatul privind Uniunea Europeană, în special articolul 25 al treilea paragraf,
având în vedere Acțiunea comună 2007/369/PESC a Consiliului din 30 mai 2007 privind instituirea Misiunii de Poliție a Uniunii Europene în Afganistan (EUPOL AFGANISTAN) (1), în special articolul 10 alineatul (1),
întrucât:
(1)
Articolul 10 din Acțiunea comună 2007/369/PESC prevede autorizarea de către Consiliu a Comitetului politic și de securitate pentru a adopta deciziile relevante în conformitate cu articolul 25 din tratat, inclusiv competența de a lua decizii ulterioare privind numirea șefului EUPOL AFGANISTAN.
(2)
Printr-o scrisoare din data de 6 octombrie 2007, actualul șef al misiunii a informat Comisia Europeană cu privire la decizia sa de a-și denunța unilateral contractul, începând cu sfârșitul zilei de 31 octombrie 2007.
(3)
Secretarul General/Înaltul Reprezentant a propus numirea domnului Jürgen Scholz ca nou șef al misiunii EUPOL AFGANISTAN,
DECIDE:
Articolul 1
Domnul Jürgen Scholz este numit prin prezenta decizie în funcția de șef al EUPOL AFGANISTAN.
Articolul 2
Prezenta decizie produce efecte de la 1 noiembrie 2007.
Adoptată la Bruxelles, 16 octombrie 2007.